भिंड | कृषि उपज मंडी में चतुर्थ श्रेणी कर्मचारी रहे तहसीलदार सिंह कुशवाह के रिटायरमेंट होने पर कृषि मंडी कर्मचारियों की ओर से मंडी परिसर में विदाई समारोह कार्यक्रम का आयोजन किया गया। इस दौरान मंडी सचिव सहित अन्य अधिकारियों ने कुशवाह को श्रीफल और शाॅल देकर सम्मानित किया। इस दौरान तहसीलदार सिंह कुशवाह ने कहा कि मंडी में मैंने पूरी 35 साल नौकरी की है। आज मुझे इसको छोड़कर जाना पड़ रहा है। यह मेरे लिए कठिन समय है। लेकिन आज साथियों के द्वारा मेरे सम्मान में जो कार्यक्रम आयोजित किया गया है। यह मेरे लिए जीवन का सबसे बड़ा सम्मान है।